பேச்சின் போக்கில் , அதாவது முந்திய நாள் இரவு , நெஞ்சு வலிக்கு ஒற்றடமிட்டுக்கொண்டிருக்கும்போது , " வருகிற பொங்கலுக்கு வீட்டு அரிசி சாப்பிடவேணும். ஊருக்கு ஒருக்க போய்ப்போட்டு வரலாம் ; வரும்போது நெல்லிக்காய் அடையும் , ஒரு படி முருக்க வத்தலும் எடுத்துக்கிட்டு வரணும் ” என்று சொல்லி விட்டாள். பேச்சிலே வார்த்தைகள் மேன்மையாகத்தான் இருந்தன. அதைவிட அவள் புலிப் பால் கொண்டுவரும்படி கேட்டிருக்கலாம் ; பிரம்ம வித்தை கற்று வரும்படி சொல்லியிருக்கலாம். அவை அவருக்கு எட்டாக் கனவாகப் பட்டிரா. " அதற்கு என்ன , பார்த்துக்